Petras Vėžys

Petras Vėžys (g. 1930 m. spalio 18 d. Velykiuose, Panevėžio raj.) – Lietuvos inžinierius mechanikas, technikos mokslų daktaras.

 Biografija 
Gimė Velykių kaime, Panevėžio rajone, valstybės tarnautojo šeimoje. Mokėsi Panevėžio II-oje suaugusiųjų gimnazijoje. 1958 m. baigė Lietuvos Žemės ūkio akademiją. 1970 m. apgynė disertaciją „Presuoto šieno džiovinimo proceso ir technologijos tyrimas Lietuvos TSR klimatinėmis sąlygomis“.http://www.mokslas.mii.lt/mokslas/SRITYS/duom00.php?pav=V&sritis=T  1985 m. suteiktas docento vardas. Profesinę kvalifikaciją kėlė Vokietijoje.

1958 m. pradėjo eiti jaunesniojo mokslinio bendradarbio pareigas Raudondvaryje, Lietuvos Žemės ūkio mechanizacijos ir elektrifikacijos institute. 1960–1965 m. – direktoriaus pavaduotojas gamybai. 1965–1980 m. dirbo instituto Džiovinimo sektoriuje. 1972 m. – vyr. mokslinis bendradarbis. 1980–1991 m. dėstė Veterinarijos akademijoje. Petras Vėžys. Tarybų Lietuvos enciklopedija, T. 4 (simno- žvoru). Vilnius: Vyriausioji enciklopedijų redakcija, 1988.- 498 psl. 

4 išradimų autorius. Publikavo daugiau nei 100 mokslinių straipsnių žemės ūkio specifika Lietuvos bei užsienio spaudoje, skaitė pranešimus Maskvoje, Rygoje, Charkove, Minske ir kt. Yra kelių mokslinių monografijų bendraautoris. Jo darbai išversti į latvių, rusų kalbas. 1972 m. paskirta Lietuvos TSR valstybinė premija.http://www.panrbiblioteka.lt/en/first/92-kratotyros-kalendorius/krastotyros-kalendorius-2010-metu/185-2010-m-spalio-men-krastotyros-kalendorius 

1962 m. vieno pirmųjų Lietuvoje kotedžinio tipo namų projekto Raudondvaryje autorius.

 Bibliografija 
 Šieno paruošimo darbų mechanizavimas, su kitais, 1970 m.
 Žemės ūkio produktų džiovinimas ir laikymas, su kitais, 1980 m.

 Šaltiniai 

Kategorija:Lietuvos žemės ūkio teoretikai
Kategorija:Lietuvos išradėjai
Kategorija:Lietuvos mokslininkai
Kategorija:Lietuvos inžinieriai mechanikai
Kategorija:LTSR valstybinės premijos laureatai